H[erimannus*], gratia Dei Tullensium episcopus, Stephano* Novi Castello domino. Venit ad aures meas clamor, quando nuper sacrum mansum Algisi ville ęcclesię violastis, cujus altare predecessor meus domnus Bertoldus episcopus contulit monachis celle Bertiniacensis. Namque operarios monachorum de granea ipsorum ejecistis, et eos in ipso atrio flagellastis et tortitudinem michi fecistis, quando atrium sic invasistis et monachis tortitudinem facitis, quando substantiam illorum tollere vultis? Nam et ego, post predecessorem meum, hoc monachis addidi, ut, secundum voluntates suas, sive presbyterum, sive vicarium, constituant ibi. Ideo ad injuriam meam reputatur, quotiens inde contrarietatem monachi paciuntur. Unde, si amplius contradicitis, et ad aures meas pervenerit, statim maledictioni subjacebitis.